CELEX: 22020D0929
Language: lv
Date: 2019-02-08 00:00:00
Title: EEZ Apvienotās komitejas Lēmums Nr. 10/2019 (2019. gada 8. februāris), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2020/929]

16.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 228/18
               
            
         EEZ APVIENOTĀS KOMITEJAS LĒMUMS Nr. 10/2019
         (2019. gada 8. februāris),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2020/929]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas Īstenošanas regula (ES) 2018/555 (2018. gada 9. aprīlis) par saskaņotu Savienības daudzgadu kontroles programmu 2019., 2020. un 2021. gadam, kas pieņemta, lai nodrošinātu atbilstību maksimālajiem pesticīdu atlieku līmeņiem un novērtētu patērētāju eksponētību pesticīdu atliekām augu un dzīvnieku izcelsmes pārtikā un uz tās (1).
                  
               
                     (2)
                  
                  
                     Ar Īstenošanas regulu (ES) 2018/555 no 2019. gada 1. septembra atceļ Komisijas Īstenošanas regulu (ES) 2017/660 (2), kas ir iekļauta EEZ līgumā un tādējādi ir jāatceļ EEZ līgumā no 2019. gada 1. septembra.
                  
               
                     (3)
                  
                  
                     Šis lēmums attiecas uz tiesību aktiem par pārtiku. Tiesību akti par pārtiku neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma II pielikuma XII nodaļas ievadā. Tādēļ šis lēmums nav piemērojams Lihtenšteinai.
                  
               
                     (4)
                  
                  
                     Tādēļ būtu attiecīgi jāgroza EEZ līguma II pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma II pielikuma XII nodaļu groza šādi:
            
                        1)
                     
                     
                        aiz 149. punkta (Komisijas Īstenošanas regula (ES) 2018/1648) pievieno šādu tekstu:
                        
                                    “150.
                                 
                                 
                                    
                                       32018 R 0555: Komisijas 2018. gada 9. aprīļa Īstenošanas regula (ES) 2018/555 par saskaņotu Savienības daudzgadu kontroles programmu 2019., 2020. un 2021. gadam, kas pieņemta, lai nodrošinātu atbilstību maksimālajiem pesticīdu atlieku līmeņiem un novērtētu patērētāju eksponētību pesticīdu atliekām augu un dzīvnieku izcelsmes pārtikā un uz tās (OV L 92, 10.4.2018., 6. lpp.).
                                    Šā līguma vajadzībām regulas noteikumus pielāgo šādi.
                                    II pielikuma 5. punkta tabulai pievieno šādu tekstu:
                                    
                                                IS
                                             
                                             
                                                12
                                             
                                          
                                                NO
                                             
                                             
                                                12”;
                                             
                                          
                              
                  
                        2)
                     
                     
                        nodaļas 129. punkta (Komisijas Īstenošanas regula (ES) 2017/660) tekstu svītro no 2019. gada 1. septembra.
                     
                  
         
            2. pants
            Īstenošanas regulas (ES) 2018/555 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 9. februārī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 8. februārī
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 92, 10.4.2018., 6. lpp.
         
            (2)  OV L 94, 7.4.2017., 12. lpp.
         
            (*1)  Konstitucionālās prasības nav norādītas.